Flodhest slått i hjel i dyrepark
Dyreparkens direktør sier flodhesten Gustavito hadde blåmerker og stikksår etter at det skal ha blitt angrepet med metallstenger, kniver og steiner. Les også: Frykter katter blir pint med etsende væske Drapet på flodhesten har gått hardt inn på en befolkning der nyheter om vold og drap mennesker imellom er blitt daglige nyheter. – Her er vi vant til å se de døde hver dag. De dreper oss som fluer, men dette overgår alt. De har drept et dyr som ikke gjorde annet enn å underholde oss, sier Martin Castillo, som er selger på gaten i den historiske delen av hovedstaden San Salvador. VG-reportasje fra San Salvador: Verdens verste gjeng Les også: Hunden Ludvig (8) ble drept og spist av ulv bare 40 meter fra husveggen Mange har brukt sosiale medier til å uttrykke sorg over mishandlingen av Gustavito, og noen har lagt blomster ved porten til dyrehagen. Flodhesten ble angrepet sent tirsdag, men dyrepasserne oppdaget skadene først torsdag fordi Gustavito ikke hadde forlatt bassenget sitt. Han døde av skadene sent søndag. Justisministeren sier det er satt i gang etterforskning. El Salvador er ett av de mest voldsherjede landene i verden. I fjor var det 5278 drap i landet – i snitt 14 drap per dag. Mektige gjenger for skylden for brorparten av drapene. Les også: Her ble 481 drept på 31 dager
I El Salvador har vold krevd et svimlende antall menneskeliv de siste årene. Nå er en flodhest i landets dyrepark også blitt offer for volden.